da da da da da en id da da da da en en da da da nl da da da da da da da da da da da da nl da da nl da da nl da da nl da da da da da da da da es en da nb en en da da de da de da da fr da da de da en en en de ro da de da en da da de da ca nl de
Danskerne tog godt imod Red Barnets indsamlere
På trods af udfordringer med vejrudsigter om skybrud og massiv regn i hele landet, nåede Red Barnets landsindsamling i år op på et samlet beløb på 6,9 millioner kroner. Samtidig puttede hver enkelt giver lidt ekstra i indsamlingsbøtten.
Red Barnet glæder sig over, at danskerne tog rigtig godt imod de cirka 6000 indsamlere, der i søndags samlede ind ved Red Barnets årlige landsindsamling. Organisationen forventer at lande på et samlet resultat på 6,9 millioner kroner. Beløbet svarer til at 27.500 familier kan få mad i to uger eller 46.000 familier kan få rent vand i en måned.
– Jeg var selv ude og samle ind, og jeg kan sagtens nikke genkendende til de meldinger om positiv stemning og stor imødekommenhed, som vi får fra vores indsamlere rundt om i hele landet. Vi er meget taknemmelige over danskernes gavmildhed, siger generalsekretær for Red Barnet, Jonas Keiding Lindholm.
Sidste år slog Red Barnet rekord ved at samle 11,7 millioner ind ved landsindsamlingen. Indsamlingen i 2015 faldt på et tidspunkt, hvor flygtningekrisen netop var nået ind over de danske grænser.
– Det har helt sikkert haft en betydning for vores indsamling. Derfor har vi på intet tidspunkt forventet, at vi ville nå op på samme niveau i år som i 2015. Vi er rigtig tilfredse med resultatet på 6,9 millioner og glæder os over, at hver enkelt indsamler i år har fået et større beløb i bøtten end vi havde forventet, siger Jonas Keiding Lindholm.
Han ærgrer sig dog over, at hele 3000 tilmeldte indsamlere aldrig dukkede op på deres rute.
– Der skal jo ikke meget hovedregning til for at konkludere, at 3000 ekstra indsamlere på gaden ville have resulteret i et højere indsamlingsresultat. Penge som går direkte til arbejder for børn i katastrofer og børn på flugt, siger Jonas Keiding Lindholm.
Han har en formodning om, at det regnfulde vejr fik mange indsamlere til at blive hjemme. Derfor sender han og Red Barnet en særlig stor tak til de indsamlere, der trodsede regnen og gik ud med indsamlingsbøtte og paraply.
Den første million er sendt til syriske flygtningebørn
Red Barnet har allerede sendt den første million kroner fra årets landsindsamling afsted. Den skal hjælpe Syriens børn til en bedre fremtid. Pengene vil både gå til børn inde i Syrien og til børn, der har søgt tilflugt i Syriens nabolande.
DEBAT: Antallet af børn uden skolegang vokser, men Danmarks bistand er blevet lavere siden 2020
Der er sket en tredobling af børn og unge i kriseområder, som slet ikke eller i begrænset omfang har adgang til uddannelse. Trods flere kriser er den danske bistand lavere end gennemsnittet i perioden 2017-2020. Red Barnet opfordrer derfor regeringen til at øge den økonomiske støtte.
DEBAT: De fattigste børnefamilier taber mest, når inflationen stiger
Mange børnefamilier lider under den højeste inflation i 40 år. Regeringens løsning er inflationshjælp. Det er ikke nok. Vi skal løfte de fattigste familier og lave en handleplan mod børnefattigdom.
DEBAT: Vi har igen fejlet i Somalia – og nu sulter børn ihjel
Det er en politisk falliterklæring, at vi nu igen står over for en hungersnød i Somalia. Det internationale samfund er blevet advaret adskillige gange i løbet af de seneste års omfattende tørke på Afrikas Horn. Man har vidst, hvad der skulle gøres for at forhindre en sultkatastrofe, men alligevel har man siddet på hænderne, og det koster nu børn livet. Hver eneste dag.
DEBAT: Verdens ledere har et hamrende alvorligt udestående, når de mødes i New York
Situationen i Afrikas Horn er alvorlig – millioner sulter, og tørke afskærer børn og unge fra at komme i skole. Udviklingen risikerer at blive meget værre, hvis ikke verdens ledere vågner op og hurtigst muligt vedtager de nødvendige klima- og bistandspolitikker.
Støt fast og gør en verden til forskel!